PTT หล่นจากอันดับ 84 ใน TOP 100 บริษัทใหญ่ที่สุดในโลก
PTT หล่นจากอันดับ 84 ใน TOP 100 บริษัทใหญ่ที่สุดในโลก 500 อันดับ ประจำปี 2015 หรือ ฟอร์จูน โกลบอล 500 โดยผลล่าสุด PTT ติดอันดับที่ 93 ซึ่งแม้ว่าจะไม่ดีเท่ากับอันดับ 84 ในปีก่อนหน้า แต่ก็ถือว่าอยู่ในระดับที่ใกล้เคียงกัน และยังนับเป็นการติดอันดับท็อป 100 ต่อเนื่องเป็นปีที่ 4 ติดต่อกัน
23 ก.ค. 2558

นายไพรินทร์ ชูโชติถาวร ประธานเจ้าหน้าที่บริหารและกรรมการผู้จัดการใหญ่ บริษัท ปตท. จำกัด (มหาชน) หรือ PTT เปิดเผยว่า นิตยสารฟอร์จูนรายงานผลการจัดอันดับบริษัทขนาดใหญ่ที่สุดของโลก 500 อันดับ ประจำปี 2015 หรือ ฟอร์จูน โกลบอล 500 โดยผลล่าสุด PTT  ติดอันดับที่ 93 ซึ่งแม้ว่าจะไม่ดีเท่ากับอันดับ 84 ในปีก่อนหน้า แต่ก็ถือว่าอยู่ในระดับที่ใกล้เคียงกัน และยังนับเป็นการติดอันดับท็อป 100 ต่อเนื่องเป็นปีที่ 4 ติดต่อกัน
จากการประกาศผลการจัดอันดับผ่านเว็บไซต์ของฟอร์จูนระบุว่า ถึงแม้ ปตท.ต้องเผชิญกับปัญหาทางการเมืองอันส่งผลกระทบให้เกิดการปิดล้อมอาคารสำนักงานใหญ่เมื่อต้นปีนี้แต่ที่เป็นปัญหาต่อการดำเนินงานของ ปตท.อย่างแท้จริงนั้นคือผลกระทบต่อการดำเนินงานจากการปรับตัวลดลงอย่างมากของราคาน้ำมัน และทำให้ในปีที่ผ่านมา ปตท.มีกำไรลดลงร้อยละ 44 มาอยู่ที่ 1,718 ล้านเหรียญสหรัฐ และมีรายได้ลดลงร้อยละ 5 มาอยู่ที่ 87,299 ล้านเหรียญสหรัฐ
อย่างไรก็ดี ความพยายามด้านงานวิจัยและพัฒนาอย่างจริงจัง และส่วนสนับสนุนที่ดีขององค์กรนั้นเป็นจุดแข็งที่ช่วยให้ ปตท.ยังคงมีการดำเนินงานที่แข็งแกร่ง
อนึ่ง นิตยสาร Fortune 500 ได้พิจารณาข้อมูลผลการดำเนินงาน รวมถึงสำรวจความคิดเห็นของนักวิเคราะห์และนักธุรกิจชั้นนำทั่วโลกประกอบการจัดอันดับ